Günortadan sonra məhəbbət (film, 1957)

"Günortadan sonra məhəbbət" () — rejissor Billi Uaylderin filmi.

 Məzmun 

Cazibədar gənc qız, Ariana Şavess gələcək violonçel ifaçısı kimi konservatoriyada təhsil alır. O, şəxsi xəfiyyə olan atası Klodla birlikdə yaşayır. Klod bir-birinə xəyanət edən ər-arvadları izləməklə özünə çörəkpulu qazanır. Bu dəfə onun köhnə marağının hədəfi Amerika pleyboyu Frenk Flenneqandır.

Müştərilərdən biri arvadı ilə Flenneqanın eşq macərasından xəbər tutur və ona atəş açmaq qərarına gəlir. O, Flenneqanın öz məşuqələrilə görüşdüyü "Ris" otelinə daxil olur. Lakin orada arvadının əvəzinə "milyonçu" Ariananı tapır. Evdə atasının söhbətlərinə qulaq asan Ariana Frenkə qabaqcadan xəbərdarlıq edir və onu ölümdən qurtarır.

Bir ildən sonra tale Frenklə Ariananı Parisdə yenidən qarşılaşdırır. Frenkdə qısqanclıq doğurmaq üçün Ariana üzünə bədbəxt qadın maskası taxır. O, Frenkə tanınmış və varlı kişilərlə olan çoxsaylı sevgi macəralarından danışır. Əslində isə, o, Ariananın aşiq olduğu ilk şəxsdir. Artıq Frenk ümidsizliyə düçar olub. Ariana ona adını belə demədən çıxıb gedir.

Onu son dərəcə maraqlandıran bu qız haqqında həqiqəti öyrənmək üçün Frenk qarşısına çıxan ilk şəxsi xəfiyyədən kömək istəyir. Bu qızın atası Klod Şavess olur...

 Film haqqında 

 Film Klod Anenin "Rus qızı Ariana" əsəri əsasında çəkilmişdir.

 Filmin heyəti 

 Film üzərində işləyənlər 

Əsərin müəllifi : Klod Ane
Ssenari müəllifləri : Billi Uaylder, İ.A.L. Daymond
Rejissor : Billi Uaylder
Operator : Uilyam Mellor
Rəssam : Aleksandr Trauner
Bəstəkar : Frans Vaksman
Prodüser : Billi Uaylder
Rejissor assistenti : Pol Feyder
Montaj : Leonid Azar

 Rollarda 

Qeri Kuper – Frenk Flenneqan
Odri Hepbern – Arianna Şavess
Moris Şevalye – Klod Şavess
Con Makqiver – cənab X
Van Duad – Mişel
Liza Burden – xanım X
Olqa Valeri

 İstinadlar 


 Mənbə 
 Audrey Hepburn, Love in the Afternoon al caffè del Bois de Boulogne 

 Xarici keçidlər 





Kateqoriya:ABŞ filmləri
Kateqoriya:Bədii filmlər
Kateqoriya:Komediya filmləri
Kateqoriya:Melodram filmləri
Kateqoriya:ABŞ-nin komediya filmləri
Kateqoriya:Ağ-qara filmlər
Kateqoriya:Ədəbi əsərlərin ekranlaşdırılması
Kateqoriya:Billi Uaylderin filmləri
Kateqoriya:1957-ci ilin filmləri
Kateqoriya:Paris haqqında filmlər
Kateqoriya:Hoteldə çəkilmiş filmlər
Kateqoriya:ABŞ-nin ağ-qara filmləri
Kateqoriya:United Artists filmləri